open-index/open-wikipedia-markdown huggingface dataset:
Oberlin College

**Oberlin College** er en mindre høyskole i Oberlin i Ohio i USA med rundt 3000 studenter. Den ble grunnlagt i 1833 samtidig med byen av samme navn av to  presbyterianske pastorer. Navnet er til minne om en sosialreformator og pastor fra Alsace, pastor Johann Friedrich Oberlin. Colleget er privat. De mest ettertraktede studieretningene er anglistikk, historievitenskap og biologi. Oberlin  Conservatory, et musikkonservatorium, har et godt rykte. Oberlin er også et av de ledende amerikanske kunstakademier og er kjent for sin liberalitet.

Oberlin College var en forløper for fellesundervisning for kvinner og menn – det ble foreskrevet der i 1834. Siden 1835 har det på like linje opptatt afroamerikanske studenter – som det første college i landet. Det gjelder som en av «rugekassene» for abolisjonismen, den bevegelse som arbeidet for avskaffelse av slaveriet. Oberlin var også en holdeplass (nr. 99) for Underground Railroad. I 1858 var det som sådan forviklet i en oppsiktsvekkende redningsaksjon for rømte slaver fra Sørstatene. 

## Rangeringer

*[[U.S. News & World Report]]* rangerte Oberlin College som nummer 23 blant liberal arts-collegene i USA i 2015,  *[[Forbes]]* plasserte det på 46.-plass blant alle colleger i USA, mens *[[Washington Monthly]]* rangerte det som nr. 10 av amerikanske liberal arts-colleger i 2014. 

Oberlin College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
*
Blur: The Best Of

***Blur: The Best Of*** er et samlealbum med de mest kjente singlene til Blur mellom 1992 og 2000. Alle sangene, utenom «Music is My Radar», er originalinnspillinger og ble ikke nyinnspilt. En ekstra CD med konsertopptak var med i «Limited Edition»-utgivelsen. VHS-kassetten og DVD-en *Blur: The Best Of*, som ble utgitt samtidig, inneholder videoene til Blurs 22 første singler.

## Sporliste
Alle sangene er skrevet av Damon Albarn, Graham Coxon, Alex James og Dave Rowntree.
### CD1
# «Beetlebum» (fra *[[Blur (album)|Blur]]*) – 5:05
# «Song 2» (fra *[[Blur (album)|Blur]]*) – 2:02
# «There's No Other Way» (fra *[[Leisure]]*) – 3:14
# «The Universal» (fra *[[The Great Escape (album)|The Great Escape]]*) – 4:00
# «Coffee & TV» (redigert versjon) (fra *[[13 (album)|13]]*) – 5:18
# «Parklife» (fra *[[Parklife]]*) – 3:07
# «End of a Century» (fra *[[Parklife]]*) – 2:47
# «No Distance Left to Run» (fra *[[13 (album)|13]]*) – 3:26
# «Tender» (fra *[[13 (album)|13]]*) – 7:41
# «Girls & Boys» (redigert versjon) (fra *[[Parklife]]*) – 4:18
# «Charmless Man» (fra *[[The Great Escape (album)|The Great Escape]]*) – 3:33
# «She's So High» (redigert versjon) (fra *[[Leisure]]*) – 3:49
# «Country House» (fra *[[The Great Escape (album)|The Great Escape]]*) – 3:57
# «To the End»  (redigert versjon) (fra *[[Parklife]]*) – 3:51
# «On Your Own» (fra *[[Blur (album)|Blur]]*) – 4:27
# «This Is a Low» (fra *[[Parklife]]*) – 5:02
# «For Tomorrow (Visit To Primrose Hill Extended)» (fra *[[Modern Life Is Rubbish]]*) – 6:02
# «Music Is My Radar» (nyinnspilt sang) – 5:29

### CD2 (Limited Edition)
Konsertopptak fra Wembley Arena, 11. desember 1999.
# «She's So High» – 5:24
# «Girls & Boys» – 4:21
# «To the End» – 4:08
# «End of a Century» – 3:00
# «Stereotypes» – 3:27
# «Charmless Man» – 3:31
# «Beetlebum» – 6:09
# «M.O.R.» – 3:09
# «Tender» – 6:20
# «No Distance Left to Run» – 4:09

### VHS/DVD
# «She's So High» 
# «There's No Other Way»
# «Bang» 
# «Popscene»
# «For Tomorrow»
# «Chemical World»
# «Sunday Sunday»
# «Girls & Boys» 
# «Parklife» 
# «To the End»
# «End of a Century»
# «Country House»
# «The Universal»
# «Stereotypes» 
# «Charmless Man»
# «Beetlebum»
# «Song 2»
# «On Your Own» 
# «M.O.R.»
# «Tender» 
# «Coffee & TV»
# «No Distance Left to Run»

## Eksterne lenker
*
Møllehaugen

**Møllehaugen** har sitt navn etter vindmølla som lå i krysset Pedersgata og Støperigata i Stavanger. Området har en del eldre industribygg, som delvis er i bruk til industri og til kontorer. Det er også en god del eldre beboelseshus fra andre halvdel av 1800-tallet.

Billedhoggeren Stinius Fredriksen er vokst opp på Møllehaugen.

## Mølla
Mølla ble opprettet i 1836 av kjøpmennene Hans G. B. Sundt og Ola Baade. De startet med kornmaling, senere som barkemølle før den til slutt ble brukt som vedskjæreri. Møllen ble revet på begynnelsen av 1950-tallet. 

Bedriften Julius Johannessen overtok eiendommen og drev senere et mekanisk verksted her.

## Nordkronen og Goman
Ved Nordkronen mottas det meste av kornet som kommer til Norge. Det lagres i store siloer, pakkes om til forbrukerne og sendes rundt i landet.

Nordkronen var lenge sammen med bakerbedriften Goman de største arbeidsplassene i området.

## Kilder
* Audeo: Ved og utenfor allfarvei; Gamle vindmøllen på Møllehaugen var god forretning, Stavanger Aftenblad, 4. august 1969.
* Bang-Andersen Arne: Stavanger, historien om Østre bydel, Dreyer forlag, udatert – ca. 1985.
* Danielsen Nils Georg: Den gamle møllen på Møllehaugen, Rogalands Avis, 8. september 1979.
Norchestra (album)

***Norchestra*** er et musikkalbum av den norske trioen Norchestra, gitt ut i februar 2008. Innspillingen ble gjort den 21. og 22. april i 2007 og mikset i september samme år. Tekniker var Jan Erik Kongshaug. 

## Sporliste
#«Deep Ocean» (Lundberg) – 6:07
#«Valse Triste» (Lundberg) – 8:29
#«Norchestra» (Lundberg) – 6:36
#«La Onda Improlude» (Lundberg) – 2:40
#«Last Melancholy» (Lundberg) – 5:52
#«HCAB» (Lundberg) – 7:30
#«Ballade» (Lundberg) – 6:16
#«Moon and Sun, Clouds and Wind» (Lundberg) – 13:33

## Besetning
*Alf Wilhelm Lundberg – piano, gitar
*Kjetil Olai Lundø – bass
*Tore Jamne – trommer, perkusjon

## Eksterne lenker
*
Ivar Arnljot Sandvik

**Ivar Arnljot Sandvik** (født 27. september 1979 på Skatval) er en norsk tidligere fotballspiller som avsluttet karrieren som spiller i  i 2013. Sandvik er fra 2015 administrerende sportslig leder for .

Han spilte tidligere i Adeccoligaen for  og . Han har ellers spilt for Stjørdals-Blink,  og .

Sandviks moderklubb er .

## Referanser


## Eksterne lenker
* 
* Spillerstatistikk  på altomfotball.no 
* Spillerstatistikk på NIFS.no
Det nasjonale transportmuseet, Bulgaria

**Det nasjonale transportmuseet** i Ruse, Bulgaria (bulgarsk: Национален музей на транспорта; Natsionalen Muzey na Transporta), ligger ved bredden av Donau, i landets første jernbanestasjon, bygget i 1866.

## Museet
Museets gjenstander finnes både utenfor og inne i den tidligere jernbanestasjonen. 
Blant gjenstandene er mer enn ti damplokomotiver, heriblant landets eldste damplokomotiv, bygget i England i 1865. Videre finnes ulike vogner, blant disse de personlige vognene for kong Ferdinand av Bulgaria og Boris III av Bulgaria, samt vognen til den tyrkiske sultanen fra 1866. Museet ble nasjonalt transportmuseum 26 juni 1966, i anledning hundreårsjubileet for jernbanen i Bulgaria.

## Jernbanestasjonen
Byggingen av den tidligere Ruse jernbanestasjon ble påbegynt i 1863 og fullført tre år senere. Stasjonen ble lagt til det som på det tidspunktet var utkanten av byen, langs Donaus bredd, rett overfor Giurgiu i Romania. Jernbanestasjonen var begynnelsen på et større prosjekt, nemlig Ruse-Varna-jernbanen. Byggingen ble tilskyndet av England, Frankrike og Østerrike-Ungarn. Linjen forkortet reisen fra London til Tsarigrad (Konstantinopel) med fem til seks dager. 

Stasjonen fikk raskt stor trafikk av så vel person- som godstrafikk, bl.a. som følge av beliggenheten til den nærliggende donauhavnen.

Etter åpningen av Ruse-Tarnovo-jernbanen i 1900 ble denne stasjonen kalt Ruse sør, omdøpt til Ruse øst. Stasjonen var i virksomhet til 1954 da den ble en del av museet.

## Eksterne lenker
*
Doroteo Vasconcelos

**Doroteo Vasconcelos** (født 6. februar 1803 i Sensuntepeque, El Salvador, død 10. mars 1883 i Ciudad San Vicente, El Salvador) var president i El Salvador i to perioder; fra 7. februar 1848 til 1. februar 1850 og fra 4. februar 1850 – 1. mars 1851.

## Referanser
Den engelske ligacupen 2009–2010

**Den engelske ligacupen 2009&ndash;2010**, også kalt **Carling Cup** etter dens sponsor, er den 50. engelske ligacupen. Det deltar 92 fotballag fra Englands fire øverste divisjoner.

## Første runde
Trekningen for første runde fant sted den 16. juni 2009. 72 lag deltok i første runde, som var delt opp i en nordlig og en sørlig avdeling.

### Den nordlige avdelingen

----

----

----

----

----

----

----

----

----

----

----

----

----

----

----

----

### Den sørlige avdelingen

----

----

----

----

----

----

----

----

----

----

----

----

----

----

----

----

----

## Andre runde
Trekningen av andre runde fant sted 12. august 2009. 13 Premier League lag deltok i andre runde.

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## Tredje runde
Trekningen av tredje runde fant sted den 29. august 2009. De resterende syv Premier League-lagene deltok i tredje runde.

----

----

----

----

----

----

----

----

----

----

----

----

----

----

----

## Fjerde runde
Trekningen av fjerde runde fant sted den 26. september 2009.

----

----

----

----

----

----

----

## Femte runde
Trekningen av femte runde fant sted den 31. oktober 2009.

----

----

----

## Semifinalene
Trekningen av semifinalene fant sted den 2. desember 2009. Semifinalene spilles i to runder.

----

----

----

----

## Finalen
Finalen ble spilt på Wembley Stadium i London den 28. februar 2010.
Presidentvalget i El Salvador 1977

**Presidentvalget i El Salvador 1977** ble avholdt i El Salvador 20. februar 1977. Valget ble vunnet av general Carlos Humberto Romero, som representerte partiet Partido Conciliación Nacional. Hans motkandidat var Ernesto Claramount Rozeville fra partiet Unión Nacional Opositora. Valggjennomføringen var karakterisert av omfattende fusk.

## Resultat
Det endelige valgresultatet ble følgende:

## Referanser
Coosje van Bruggen

**Coosje van Bruggen** (født 6. juni 1942 i Groningen i Nederland, død 10. januar 2009 i Los Angeles) var en nederlandsk-amerikansk kunstner og skulptør.

Hun arbeidet sammen med ektemannen sin Claes Oldenburg og laget enorme skulpturer av hverdagslige ting som sikkerhetsnåler, et stempel og klesklype.

## Referanser


## Eksterne lenker
*
Korsgård skole

**Korsgård skole** er en barneskole ved Korsegården i Askim i Indre Østfold kommune. Skolen ligger rett i utkanten av tettbebyggelsen i Askim. Den er omringet av skogsområder, dyrket mark og tettbygde strøk. Skolen har anslagsvis 300 elever fra 1.–7. trinn.

## Historie og anlegg
Den eldste delen av Korsgård skole ble bygget i 1956. Skolen var da en videreføring av Dehli skole som lå like ved der Korsgård ligger nå. I 1974 kom det to tilbygg med klasserom og aktivitetsfløy. Disse fløyene inneholder klasserom, gymnastikksal, svømmehall, musikkrom og skolekjøkken og saler for sløyd og tegning og tekstilforming.

I 2008-09 ble skolen totalrenovert, og sto ferdig i mars 2009. Skoleåret 2009–10 var det første hele skoleåret med totalrenovert skolebygg.

Det ble også anlagt fotballbane ved skolen på 80-tallet, for det da nyoppstartede Korsgård IL

Skolen er nå delt inn i tre bygg:
* A-bygget huser skolefritidsordning, administrasjonen, lærerværelset, samt basene for 1.–4. trinn. 
* B-bygget er aktivitetsbygget og inneholder gymsal, bibliotek, naturfagsrom, IKT-rom, musikkrom, sløydsal og formingsrom og kjøkken som brukes i faget Mat og helse. I kjelleren finnes garderober og et svømmebasseng som per juli 2009 ikke er i drift. 
* C-bygget huser arbeidsplasser, IKT-rom og baser for 5.–7. trinn. 
Samtlige baser er utstyrt med interaktive tavler, som gir muligheter for variert og moderne undervisning.

Uteområdet er stort og gir muligheter for variert lek og undervisning. Skolen har egen Scansisløkke og skatepark. I tillegg disponerer skolen et skogsområde som er flittig i bruk i både undervisning og friminutt.

## Referanser


## Eksterne lenker
* Korsgård skoles hjemmeside
Stob Choire Claurigh

**Stob Choire Claurigh** (skotsk gælisk: **Stob Choire Clamhraidh**) er et skotsk fjell som befinner seg 16 km øst for Fort William i Lochaber-distriktet i regionen Highland.

Fjellet er en del av fjellkjeden Grey Corries, som består av en 8 km lang rygg som ikke når under 800 moh. og har tolv topper, hvorav fire oppnår status som munro. Stob Choire Claurigh er det høyeste av disse, og er med sine 1&nbsp;177 moh. den femtende høyeste munro og den ellevte høyeste marilyn i Storbritannia.

Den høyeste delen av fjellet er sammensatt av lys grå kvartsitt og steinur, noe man lett kan se fra landsbyene Spean Bridge og Roybridge, og veien A86 mellom disse.
Sune Jacobsen

**Herluf Sune Jacobsen** (født 6. januar 1952 i Skopun) er en færøysk politiker (Sb.) og lærer.

Han var innvalgt på Lagtinget fra Vágar fra 1988 til 1990, deretter varamann i flere perioder og fast møtende for Ivan Johannesen fra 1994 til 1998. I sin siste periode var Jacobsen formann i Lagtingets skattekomité.

Han har vært medlem av kommunestyret i Sørvágur fra 1976 til 1984 på nytt fra 2005. Han var borgermester i Sørvágur fra 2009 til 2016. Han var styremedlem i Føroya Kommunufelag fra 1977 til 1979.

Han gikk Føroya Læraraskúli og arbeidet som lærer i Sørvágur.

## Referanser
Grendel

:*For sangen med samme navn se [[Grendel (sang)]], for riflekaliberet se [[6,5 mm Grendel]].*

**Grendel** er en av tre antagonister i det gammelengelske heltediktet Beowulf, som ble skrevet rundt år 750.

## Etymologi

Opphavet til navnet Grendel er uklart og det finnes mange forslag til tyding. Noen mener at navnet henger sammen med angelsaksisk (gammelengelsk) *grindan* (engelsk *grind*) som blant annet betyr «hakke tenner», mens andre knytter navnet til gammelengelsk *grynde* som betyr «avgrunn». Sistnevnte forslag kan passe i og med at Grendels mor er et havmonster i heltediktet *[[Beowulf]]*. Mellomengelsk *gryndel* («sint») er også et forslag til et ord som navnet kan være dannet til.

## Grendels rolle i Beowulf
:*Hovedartikkel: [[Beowulf|Historien om Beowulf]].*

Grendel er et menneskelignende vesen som beskrives som utyske, jotun eller troll. Han finner og vandaliserer mjødhallen Heorot som tilhører den danske kongen Hroðgar. **Heorot** ligger i nærheten av en myr som Grendel bor i. Mange dansker dør på grunn av Grendel.

Hroðgar er venn av helten Beowulf som kommer fra landet som tilhører folkeslaget «geater» med uklart opphav (noen muligheter kan være Jylland, Götaland eller Gotland). Beowulf tar opp kampen mot Grendel som blir så skadet i armen at han til slutt dør. Hans mor, havmonsteret, er enda mer ufordragelig og forsøker å hevne tapet av sin sønn. Hun blir til slutt også tatt av Beowulf.

## Kristen tolkning
Det kristne verdensbildet preger historien om Beowulf. Forfatteren lar Grendel nedstamme fra Kain og klargjør på den måte Grendels demoniske og djevelske karakter.

## Grendel i filmer, bøker og sanger

Skikkelsen Grendel er mye brukt i filmer, bøker og sanger, for eksempel i filmen *Beowulf & Grendel* (Island 2005). Grendel er også tittelen på en sang av rockegruppa Marillion.

## Referanser
Lillevann

**Lillevann** er et tjern i Voksenåsen i Oslo. Bekken fra Lillevann renner videre mot Bogstadvannet via Strømsdammen.

## Referanser




## Se også
* Lillevannsskogen (Oslo)
* Lillevann stasjon
Sommer på jorda

**«Sommer på jorda»** som også er kjent under navnet («Langesund-sangen») er en sang som ble utgitt av på Postgirobygget på samlealbumet Best av alt (Capitol 7243 590100 2) fra 2003.

Teksten er skrevet av Jan Vincents Johannessen, og ble tonesatt av Arne Hurlen. De to møtes under et opphold på Wrightegaarden.

## Musikere
*Arne Hurlen
*Nils Petter Time
*Gunnar Westgaard
*Erik Widding 
*Øyvind Kolset

## Referanser
Cool Men (film)

***Cool Men*** er en amerikansk musikk&ndash;komedie&ndash;dramafilm fra 2008 regissert av Malcolm D. Lee. Den var skrevet av manusforfatterne Robert Ramsey og Matthew Stone. Hovedrollene ble spilt av Samuel L. Jackson, Bernie Mac, Sharon Leal, Isaac Hayes og John Legend.

Bernie Mac og Isaac Hayes døde henholdsvis 9. og 10. august 2008; dødsfallene hadde ikke noe med hverandre å gjøre. Regissøren sa at filmen hadde blitt kraftig redigert for å gjøre den mindre kvass, som et uttrykk for respekt overfor de to skuespillerne.

Filmen hadde premiere 7. november 2008. I Norge fikk den aldersgrense 15 år.

## Handling
De to soulsangerne Louis (Samuel L. Jackson) og Floyd (Bernie Mac), som ikke har snakket med hverandre på tyve år, går nølende med på å dra på gjenforeningsturné rundt i USA for å hedre den nylig avdøde sangeren Marcus Hooks (John Legend), som de i gamle dager var korister for. Med på turneen blir den vakre unge sangerinnen Cleo (Sharon Leal), som vi får vite har en voldelig kjæreste. I begynnelsen antas hun å være Floyds datter, men i virkeligheten er det Louis som er faren hennes. Underveis melder problemene seg, blant annet dukker Cleos kjæreste (Affion Crockett) opp, med ambisjoner om å bli gangsta-rapper. Floyd roter seg bort i Rosalee (Jennifer Coolidge), og neste morgen innser han at dét trolig ikke var noen god idé. Så står deres store gjenforeningskonsert i Apollo Theater for døren. Dette blir skjelsettende for både Louis og Floyd, som klarer å finne tilbake til vennskapet som de mistet for tredve år siden.

## Distributører
Filmen ble distribuert av Dimension Films og Metro-Goldwyn-Mayer.

## Inntjening
Filmen tjente inn $ 67,082,391.

## Rolleliste

## Referanser


## Eksterne lenker
* 
* Soul Men – offisiell hjemmeside
Den russisk-tyrkiske krig (1568–1570)

**Den russisk-tyrkiske krig i årene 1568 til 1570** var innledningen til en rekke konflikter mellom Det osmanske riket og Tsar-Russland om kontrollen i svartehavsområdet. Casus belli i krigen i 1568–1570 var strid om Astrakhan-khanatet.

I 1556 erobret Ivan den grusomme Astrakhan-khanatet og de første militære sammenstøtene kom i 1568 ved Volga, for å forhindre at russerne realiserte en plan med å bygge en kanal mellom Volga og Don. Året etter angrep den osmanske sultan Selim II byen Azov med en stor flåte, men dette mislyktes, da angrepsflåten ble utsatt for et voldsomt uvær. Samme år gikk osmanene, med støtte fra Krim-khanatet til angrep med 15&nbsp;000 janitsjarer og 2&nbsp;000 kavalerister, samt tatarstyrker.

I 1570 ba Ivan om fredsavtale med osmanene, og det ble inngått en fredstraktat i Konstantinopel.
Stein Grieg Halvorsen

**Halvor Bernt Stein Grieg Halvorsen** (født 19. oktober 1909 i Kristiania, død 11. november 2013 i Oslo) var en norsk skuespiller.

## Karriere
Han var sønn av komponisten Johan Halvorsen (1864–1935) og oppvokst i et teater- og musikkhjem. I anledning hundreårsdagen fortalte han *Aftenposten*s journalist:

Han virket hovedsakelig ved Nationaltheatret i Oslo, og arbeidet innenfor et bredt repertoar. Hans debut der var i 1928, i Ernst Tollers *Hoppla vi lever*, der faren Johan Halvorsen var kapellmester. Sønnen opptrådte senere i en rekke karakterskuespiller, og fikk ofte spille stykkets sjarmør. Den første store rollen var som Håkon Håkonssøn i Henrik Ibsens *[[Kongs-Emnerne]]*.

## Mest kjente rolletolkninger
* Oberon i William Shakespeares *[[En midtsommernattsdrøm]]*.
* Hjalmar Ekdal i Henrik Ibsens *[[Vildanden]]*.
* Presten i Henrik Ibsens *[[Peer Gynt]]*.
* Paul Lange i Bjørnstjerne Bjørnsons *[[Paul Lange og Tora Parsberg]]*.

## Utmerkelser
Stein Grieg Halvorsen ble utnevnt til ridder av 1. klasse av St. Olavs Orden i 1979 og var også ridder av den svenske Nordstjerneordenen. Han er også tildelt Kritikerprisen, Aase Byes legat og Gry-statuetten.

## Familie
__NOTOC__
Han var sønn av komponisten Johan Halvorsen (1864–1935) og av Anna («Annie») Grieg (1873–1957), en niese av komponisten Edvard Grieg.
:*Se [[Grieg (slekt)]] for mer om morsslekta
Han giftet seg i 1940, med Elizabeth Inga Else Margrethe Thaulow (1903–68) av slekten [[Thaulow]], og i 1971  med skuespiller Vibeke Laura Mowinckel Falk (1938–), datter av skuespiller [[Lauritz Falk]] (1909–90) og skuespiller [[Vibeke Falk]] (1918–2011). Sønnen  [[Stein Johan Grieg Halvorsen]] (1975–) ble musiker og komiker.

Siden januar 2009 bodde han på Uranienborghjemmet.

== Referanser ==
<references />

== Litteratur ==
* Erik Bjørnskau: «- Pappa mitt største forbilde. Kunstnerfamilie i tre generasjoner ser tilbake. Norges eldste kjendis fyller 100» (Kultur, s. 6-7). I: *Aftenposten'' nr. 434. Søndag 18. oktober 2009.

## Eksterne lenker
* 
*
Gisundet

**Gisundet** (navnet betyr *det krokete sundet*) er et ca. 35&nbsp;km langt sund i Troms fylke, omkranset av et bølgende kulturlandskap. Særlig på østsiden er det gode jordbruksområder. Sundet strekker seg fra Solbergfjorden i sør til Malangen i nord og skiller øya Senja fra fastlandet. Gisundet trafikkeres av Hurtigruten og utgjør hovedleia for skipstrafikken innenskjærs mellom Harstad og Tromsø. Flere steder gjør sundet krappe svinger, og ved Leiknesodden må skipene langt ut fra land på grunn av en endemorene som stikker ut i sundet. Dette har gjort at det har vært mange grunnstøtinger i Gisundet, og det er nå laget en plan hvor det skal brukes 130 millioner kroner for å mudre en del av de vanskeligste områdene fra 2009 til 2014.

Det har vært bro over sundet, mellom Finnsnes og Silsand siden 1972. Gisundbrua krysser Gisundet like nord for Finnsnes. Den er 1147 meter lang og har et hovedspenn på 142,5 meter. Det var dessuten fergeforbindelse mellom Bjorelvnes og Gibostad fram til 1985.

## Referanser


## Eksterne lenker
* Om Gisundet hos Troms fylkeskommune.
* Bilde av Gibostad i den nordre enden av Gisundet
Musikkpaviljongen i Bergen

**Musikkpaviljongen** befinner seg i Byparken i Bergen, mellom Ole Bulls plass, Festplassen, Telegrafbygningen og Permanenten. 

## Historie
Paviljongen ble kjøpt som byggesett i støpejern og gitt i gave til Bergen kommune av forretningsmann og konsul F. G. Gade (1830–1904). Musikkpaviljongen ble levert av *Vulkan, Jernstøberi & Mek* i Christiania og oppført i «Byens Park» i 1888. Søylenes baser bærer også inskripsjonen *Vulkan Christiania 1888*. I likhet med Ole Bulls villa Lysøen, preges musikkpaviljongen stilmessig av historisme inspirert av maurisk arkitektur.

## Restaurering
I 1999-2000 ble Musikkpaviljongen restaurert av *Sivilarkitektene Andersen og Irgens AS*, ved Per Morten Ekerhovd og K. H. Irgens. Musikkpaviljongen leies i dag ut av Bergen kommune.

## Litteratur
* K. H. Irgens, *Musikkpaviljongen i Byparken, Bergen*, Gamle Bergen Årbok 2000, s. 69-79.

## Eksterne lenker
*Leie av kommunale byrom til arrangement
International Traditional Karate Federation

**International Traditional Karate Federation** (**ITKF**), kjent i japan som **Kokusai Dentō Karate Renmei**, er et internasjonalt styrende organ for tradisjonell karate. ITKF følger læren om shotokan fra grunnlegger Gichin Funakoshi. Denne organisasjonen ble grunnlagt av Hidetaka Nishiyama.

## Eksterne lenker
*
Finnsnesvannet

**Finnsnesvannet** er et lite vann (ca. 15 dekar) midt i Finnsnes. Sammen med Arvid Hanssens plass er vannet Lenvik kommunes tusenårssted. Vannet er kjent for de små flytende husene som settes ut hver sommer. Det er en fontene i vannet. I tilknytning til Finnsnesvannet ligger en utescene. I mørketiden tennes dessuten hvert år «Adventsparken», en lysdekorasjon som strekker mellom trærne i parken rundt vannet.

## Eksterne lenker
*
Arvid Berglind

**Arvid Berglind** (født 4. januar 1924, død 7. juli 2009) var en norsk jernbanearbeider og politiker (Ap) som var fylkesordfører i Buskerud fra 1972. Han ble gjenvalgt for perioden 1976 til 1979, da var det direkte valg til fylkestinget for første gang.  

Berglind startet sin politiske karriere i kommunestyret på Ringerike, og derfra kom han med i fylkespolitikken, fra 1964. Han var i fylkessammenheng særlig opptatt av sykehuspolitikk. 

Berglind satt også i styret i Norske Kommuners Sentralforbund. Han var jernbanearbeider av yrke og ansatt i Norges Statsbaner. 

Han var gift med Anne-Lise (1928-2016). 

## Referanser
Kåre Rodahl

**Kåre Rodahl** (født 17. august 1917, død 10. juli 2008) var  lege og professor ved Norges idrettshøgskole

Rodahl hadde flere forskerstillinger innen arktisk fysiologi og medisin i USA 1950–65,

Forut for sitt virke med arktisk medisin deltok Rodahl i en dansk vitenskapelig ekspedisjon til Nord-Grønland sommeren 1947.

Under andre verdenskrig var Rodahl fallskjermhopper i de norske styrker i Storbritannia.

## Bibliografi
* *Tre år som fallskjermhopper* (1945)
* *Et år under breen* (1946)
* *Nytt land under vingene* (1948)

## Referanser


## Eksterne lenker
* 
*  Mer om Kåre Rodahl fra SNL
Nettbuss Nordfjord-Ottadalen

**Nettbuss Nordfjord-Ottadalen**, tidligere **Fjord1 Nordfjord-Ottadalen** ble etablert fra 1. januar 2005. Selskapet ble etablert ved fusjon av Nordfjord og Sunnmøre Billag og Ottadalen Billag. På dette tidspunktet var Ottadalen Billag et datterselskap av Nordfjord og Sunnmøre Billag, som igjen var eid av Fjord1.

## Virksomhet
Selskapet har hatt en omfattende virksomhet persontrafikk med buss fra Måløy i vest, Bergen Oslo i sør, Trondheim i nord og Gudbrandsdalen/ Lillehammer i øst. Rutenettet omfattet lokaltrafikk i Nordfjord og deler av Sunnmøre, Ottadalen, deler av Gudbrandsdalen, dessuten Gausdal og Lillehammer-området. I tillegg var det en rekke ekspressbussruter fra disse områdene til Bergen, Trondheim og Oslo, blant annet Nordfjordekspressen. Disse rutene gikk i regi av NOR-WAY Bussekspress og Nettbuss express.

Selskapet drev tidligere også godstrafikk – både lokalt og langtransport. Fra 1. januar 2008 ble denne trafikken lagt til Fjord1 Transport.

Nettbuss kjøpte 51 prosent av aksjene i selskapet høsten 2011 og fra 1. januar 2012 ble navnet endret til Nettbuss Nordfjord-Ottadalen AS.

Etter at selskapet ved nyttår 2014 og sommeren 2014 mistet begge sine tidligere ruteområder, drev selskapet kun med tur- og ekspressbusskjøring.

1. mai 2015 ble selskapet fusjonert inn i Nettbuss Ekspress AS, siden 1. januar 2016 kjent som Nettbuss Travel AS.

## Referanser
Ottadalen Billag

**Ottadalen Billag** var et rutebil- og transportselskap med hovedkontor på Otta og med ruteområde i Ottadalen og deler av Gudbrandsdalen. I 2005 gikk det inn i Fjord1 Nordfjord-Ottadalen.

## Historie
Selskapet var en fortsettelse av virksomheten som ble drevet av Ottadalen kommunale billag (OKB). Dette var en omorganisering av OKB ved at det interkommunale selskapet ble omgjort til aksjeselskap fra 1. januar 1985 med de tidligere eierkommunene som aksjonærer. Som del av omorganiseringen ble selskapets hovedbase flyttet til Otta. På slutten av 1990-tallet ble Ottadalen Billag kjøpt opp av Nordfjord og Sunnmøre Billag.

Det hadde gjennom tidene vært utstrakt samarbeid mellom Ottadalen kommunale billag og Nordfjord og Sunnmøre Billag om persontrafikken mellom Otta og Nordfjord. Vinteren 1988 opprettet selskapene Nordfjordekspressen – en gjennomgående ekspressbussrute Måløy – Oslo gjennom hele ruteområdet. 9. desember 2002 startet selskapet opp Gudbrandsdalekspressen på strekninga Bismo i Skjåk - Lillehammer - Hamar - Gardermoen - Oslo. Begge ekspressbussrutene var en del av NOR-WAY Bussekspress' rutenett.

21. august 2000 fikk Ottadalen Billag utvidet sitt ruteområde for persontrafikk da selskapet fikk overta en rekke ruter som Norgesbuss hadde i Gausdal, Sør-Gudbrandsdal og Lillehammer-området.

Selskapet ble fusjonert med Nordfjord og Sunnmøre Billag 1. januar 2005 og navnet ble endret til Fjord1 Nordfjord-Ottadalen.

## Referanser
Ole Juul (forfatter)

**Ole Juul** (født 10. oktober 1918 i Kolding, død 17. april 2009) var en dansk journalist, forfatter og motstandsmann under den andre verdenskrig.

Ole Juul var journalist i Ålborg og bonde i Vejle. På den måten fikk han kontakt med Kai Holbech, som satte ham i forbindelse med det illegale bladet De Frie Danske. Gjennom det deltok han noe i motstandsaktiviteter og jødetransporter til Sverige.

I oktober 1943 måtte han selv flykte til Sverige.

Ole Juul har skrevet en lang rekke bøker, blant annet debutromanen *[[De røde enger (bok)|De røde Enge]]*, som også er filmatisert som De røde Enge. Juul hadde en rolle i filmen som sabotør og den vant Gullpalmen ved filmfestivalen i Cannes. Dessuten har han skrevet en gutteboksserie, *Jesper-bøgerne*.

## Bibliografi

## Priser og utmerkelser (utvalg)
* 1951 – Emma Bærentzens Legat

## Referanser


## Eksterne lenker
*
Ole Juul

**Ole Juul** er navnet til flere personer:

*Ole Juul (maler) – en norsk maler (1852−1927)
*Ole Juul (forfatter) – en dansk journalist, motstandsmann og forfatter (1918−2009)
Nordfjordekspressen

**Nordfjordekspressen** er navnet på ekspressbussruta Måløy – Nordfjordeid – Stryn – Skjåk – Otta – Lillehammer – Oslo lufthavn – Oslo. Ruta var opprinnelig en del av NOR-WAY Bussekspress' rutenett med rutenummer 147, men ble 1. mai 2013 en del av Nettbuss express med rutenummer NX147. 4. januar 2016 ble rutenummeret endret til NX146, mens det i forbindelse med omprofileringen til Vy express er VY146 fra 24. april 2019. Ruta kjøres av Vy Buss.

## Historie
Det hadde gjennom tidene vært utstrakt samarbeid mellom Ottadalen Billag (tidligere Ottadalen kommunale billag) og Nordfjord og Sunnmøre Billag om persontrafikken mellom Otta og Nordfjord. Tidligere skjedde samarbeidet via Grotli. Her måtte passasjerene bytte buss. OKB trafikkerte Grotli – Otta, mens strekningen Grotli og vestover til Nordfjord og Måløy ble kjørt av Nordfjord og Sunnmøre Billag. Da Strynefjellet ble helårsvei opprettet de to selskapene en gjennomgående rute Måløy – Otta i korrespondanse med togene på Dovrebanen.

Vinteren 1988 fikk selskapene konsesjon til å kjøre helt fram til Oslo. Da opprettet selskapene Nordfjordekspressen med rutenummer 147 i NOR-WAY Bussekspress' rutenett, og gav de reisende gjennomgående ekspressbusser Måløy – Oslo. Først var det bare én avgang pr. dag i hver retning, men senere utvidet med nattavgang i november 1993 og ettermiddagsavgang i juli 1997.

I 2005 ble de to samarbeidende selskapene bak Nordfjordekspressen slått sammen og fikk navnet Fjord1 Nordfjord-Ottadalen. Selskapet ble senere kjøpt opp av Nettbuss, og fra 1. januar 2012 kjent som Nettbuss Nordjord-Ottadalen. 1. mai 2013 trakk Nettbuss ruta ut av NOR-WAY og fortsatte den som en del av Nettbuss express med rutenummer NX147. Våren 2015 ble selskapet fusjonert inn i Nettbuss Ekspress AS, som 1. januar 2016 endret navn til Nettbuss Travel AS. Dette selskapet ble igjen fusjonert inn i morselskapet 1. januar 2019.

Fra 4. januar 2016 ble ettermiddagsavgangene fjernet, samtidig som det ble satt opp korrespondanse mellom Stryn og Ulsteinvik for morgenavgangene i form av Møre-ekspressen. Samtidig fikk begge rutene også felles rutenummer NX146.

## Referanser
Fjord1 Transport

**Fjord1 Transport**, tidligere **Fjord1 Gods Møre**, var et selskap for landbasert godstrafikk i Fjord1-konsernet med hovedkontor i Ålesund. Selskapet videreførte fra 2005 godstrafikken til Mørebil og Sunnmøre-Romsdal Billag, og fra 2008 også Fjord1 Nordfjord-Ottadalen og Fjord1 Sogn Billag. I 2010 ble selskapet solgt til Firda Billag, som slo det sammen med sin egen godsavdeling og videreførte det i Transferd.

## Historie
*Fjord1 Gods Møre AS* ble til i starten av 2005, da godsaktivitetene i Mørebil og Sunnmøre-Romsdal Billag ble samlet til ett selskap i forbindelse med en større omorganisering i konsernet. 1. januar 2008 endret selskapet navn til *Fjord1 Transport AS*, og godsavdelingene til Fjord1 Nordfjord-Ottadalen og Fjord1 Sogn Billag ble også en del av selskapet. Med dette fikk selskapet også avdelingskontorer i Stryn, Sogndal/Kaupanger og Otta.

31. desember 2010 ble Fjord1 Transport solgt til Firda Billag, som slo det sammen med sin egen godsavdeling med hovedkontor i Førde og 13. januar 2011 døpte det om til Transferd.

Høsten 2015 valgte Firda Billag å selge Transferd-avdelingen i Møre og Romsdal til en lokal gruppering bestående av blant annet Veøy. Det nye selskapet ble stiftet 2. november og fikk navnet Veøy Møre AS.

## Referanser
The 88

**The 88** er et amerikansk rock/pop-band fra Los Angeles, California. 

Bandet er kjent gode og energifylte konsertopptredener.

The 88 består av vokalist, gitarist, og låtskriver Keith Slettedahl, Adam Merrin som spiller keyboard og er låtskriver, og trommeslageren Anthony Zimmitti. Bandet har tiltrukket oppmerksomhent siden det ble dannet i 2003. The 88 spiller mye lokalt, men har også vært åpningsband for blant annet  Smashing Pumpkins. 
Bandets fengende melodier har funnet et voksende publikum, gjennom Tv, film, og Internett.

## The 88 i fjernsynet

The 88 har sanger i mange populære fjernsynsserier som The O.C, Grey's Anatomy, One Tree Hill, Numb3rs, og Gossip Girl. Bandet hadde også sangen "Coming Home" i en reklamefilm for den amerikanske varehusgiganten Sears.

## Diskografi
* *Kind of Light* (Juni, 2003) EMK/Mootron Records
* *Over and Over* (September, 2005) EMK/Mootron Records
** Not Only... But Also* (Oktober, 2008) Island Records

## Eksterne lenker
* 
* 
*  The 88 hos MySpace
Spean Bridge

**Spean Bridge** er en landsby i regionen Highland i Skottland.

Landsbyen har fått sitt navn fra brua over elva Spean på general Wades militære vei mellom Fort William og Fort Augustus, ikke fra brua som ble bygget i 1819 av Thomas Telford. Telfords bru er nå en del av veien A82 og ligger midt i landsbyen.

Spean Bridge ligger i Great Glen, og er knyttet sammen med Inverness i nord og Fort William i sør med veien A82, mens A86 går østover til den møter A9 ved Kingussie. Landsbyen er betjent av Spean Bridge stasjon med rute til London, og mellom 1903 og 1933 ble det tilbudt en sidesportjeneste til Fort Augustus.

Fra 1942 til 1945 trente kommandosoldater og amerikanske elitesoldater i området, fra basen ved Achnacarry.
16. etappe i Tour de France 2009

**16. etappe i [[Tour de France 2009]]** ble kjørt tirsdag 21. juli, og gikk over *Col du Grand-Saint-Bernard* og *Col du Petit-Saint-Bernar*. Etappen startet i Sveits, og gikk via Italia til Frankrike.

Utbrytere klarte å holde unna favorittene helt til mål, og Mikel Astarloza vant. Til tross for hardt kjør opp siste stigning, ble det små endringer i sammenlagtlista.
 
## Sprint og klatrepasseringer

### 1. sprint (Sarre)
Etter 78,5 km

### 2. sprint (Pré-Saint-Didier)
Etter 106 km

### 1. klatring (Col du Grand-Saint-Bernard)

HC kategori stigning etter 40,5 km

### 2. klatring (Col du Petit-Saint-Bernard)
1. kategori stigning etter 128 km

## Resultatliste

## Sammenlagtstilling etter etappen

## Manglende ryttere

***39**  Jens Voigt (SAX) måtte bryte etter et stygt fall på vei ned fra Col du Petit-Saint-Bernard.

## Referanser


## Eksterne lenker
* Etappeside på Letour.fr
Sergej Kovaljov

**Sergej Adamovitsj Kovaljov** (russisk *Сергей Адамович Ковалёв)* (1930–2021) var en russisk menneskerettighetsaktivist, politiker og sovjetisk dissident og politisk fange. 

## Referanser


## Eksterne lenker
* 
*
Eirik T. Gullaksen

**Eirik Tvedt Gullaksen** (født 26. juli 1966 i Bergen) er en norsk sjakkspiller og sjakkdommer. Gullaksen har vært formann i Bergens SK gjennom mer enn 20 år og er i tillegg en aktiv sjakkdommer, og ble i 2007 tildelt Norges Sjakkforbunds gullmerke for sin innsats.

## Karriere
Eirik T. Gullaksen fikk sitt gjennombrudd i 1992, da han tok sitt første napp i tittelen Internasjonal mester under Sjakkameratenes jubileumsturnering i Oslo. Senere dette året oppfylte Gullaksen ratingkrav for å bli internasjonal mester på 2400. Han fullførte IM-tittelen da han i 1997-98 tok sine to siste IM-napp under internasjonale turneringer i London.

Gullaksen har vunnet Norgesmesterskapet for lag med Bergens SKs som lagkaptein i 1994, 1997, 1998, 2000 og 2003. Laget kom med Gullaksen som førstebordsspiller på femteplass i eliteserien 2007/08, og med Gullaksen som andrebordsspiller på fjerdeplass i eliteserien 2008/09.    

## Referanser


## Eksterne lenker
* 
* Bergens SKs hjemmeside
PAOK

**Panthessalonikios Athlitikos Omilos Konstantinoupoliton**, eller bare **PAOK**, (gresk: Π.Α.Ο.Κ. – Πανθεσσαλονίκειος Αθλητικός Όμιλος Κωνσταντινουπολιτών, «Panthessalonikisk sportsklubb av Konstantinopoliter») er en gresk idrettsklubb fra Thessaloniki, og har lag i blant annet basketball, volleyball, håndball, baseball, vannpolo, svømming, bryting og vektløfting. 

Mest kjent er likevel fotballaget, som spiller i Gresk superliga. Fotballaget ble grunnlagt i 1926 og spille sine hjemmekamper på Toumba Stadion. I 2007 var det totalt 7&nbsp;% av greske fotballsupportere som heiet på PAOK. Fotballagets trener heter Răzvan Lucescu og er fra Romania.

Laget har blitt ligamestere fire ganger, i 1975-76, 1984-85, 2018-19 og 2023-24 og vunnet cupen åtte ganger, i 1971-72, 1973-74, 2000-01, 2002-03, 2016-17, 2017-18, 2018-19 og 2020-21.

## Spillerstall
Oppdatert 12. mai 2022.

### Utlånte spillere

## Referanser


## Eksterne lenker
* 
* Klubbens offisielle nettsider
Unge viljer (film)

***Unge viljer*** er en norsk spillefilm fra 1943 med manus og regi av Walter Fyrst. Den handler om en overklassejente og en arbeidergutt som slår seg sammen og går med i Nasjonal Samling (NS), Quislings nazistparti før og under andre verdenskrig. *Unge viljer* er en «statspolitisk» propagandafilm som angivelig skildrer de vanskelige sosiale forholdene i Norge på 1930-tallet som førte til at NS ble dannet i 1933. Dette er den eneste norske filmen som ble produsert under krigen med en nazistisk ideologi. Filmen hadde premiere på Victoria kino i Oslo 8. februar 1943.

## Bakgrunn
Walter Fyrst (1901–1993) var en film- og reklamemann som i 1932 tok initiativ til Arbeidsfylkingen, en organisasjon for frivillig arbeidstjeneste blant ungdom uten arbeid. Han var sterkt engasjert i spørsmål om arbeidsledighet og klassekamp, og *Unge Viljer* handler i stor grad om disse temaene. Fyrst stod for både manus, regi og produksjon av filmen.

Den mannlige hovedrollen Tor Jansen, arbeidersønnen som forelsker seg i Liv West, datteren til farens arbeidsgiver, ble spilt av Karl Aagaard Østvig jr. (1925–1944). Amatørskuespilleren var  sønnen til operasangeren Karl Aagaard Østvig (1889–1968) som selv spilte sakfører i filmen. Den unge hovedrolleinnehaveren ble drept som frontkjemper på Østfronten året etter at filmen hadde premiere, bare 19 år gammel.

## Handling

Filmens handling tar til i 1933. I Albert Jensens arbeiderhjem sliter han og hustruen for å gi sønnen Tor en god utdannelse. Tor er elev på gymnaset sammen med Liv West, datteren til Jensens arbeidsgiver.

Jensens forsøker å megle under en arbeidskonflikt på verkstedet med det resultat at han blir avskjediget. Jensens hustru avgår ved døden, og Tor må avslutte skolegangen fordi faren ikke kan få arbeid. Far og sønn står hver dag i kø blant tusener av arbeidsløse på jakt etter jobb. Den marxistiske fagorganisasjonen går til forfølgelse av Jensen, som til slutt drukner seg i fortvilelse.

Da direktør West oppdager at Liv er glad i sønnen til en arbeider, sender han henne til et engelsk college. Tor er av den oppfatning at hun ikke lenger vil vite noe av ham og reiser på frivillig arbeidstjeneste.

Han ankommer nybrottet til Bjørn Storhaug, en bonde som har blitt kastet ut av sin odelsgård på grunn av direktør West. Bjørn råder Tor til å starte som bureiser i Valdres, og det er et råd han følger.

Etter tre år vender Liv tilbake fra England. Hun har nå blitt myndig og bryter med sin direktørfar. Etter lenge å ha søkt forgjeves etter Tor reiser hun på frivillig arbeidsinnsats, hvor hun treffer Tor.

## Rolleliste

## Referanser


## Eksterne lenker
* 
* «Vaskeseddel» fra 1943 med opplysninger om filmen
Progressive Architecture Award

**Progressive Architecture Award** deles årlig ut til banebrytende og dristig arkitektur og søker å støtte utvikling innen arkitekturen. Redaktørene av bladet *Progressive Architecture* organiserte utdelingen første gang i 1954.

Den amerikanske arkitekten Steven Holl vant i 1997 prisen for sitt utkast til Hamsunsenteret på Hamarøy i Nordland.

## Eksterne lenker

* Prisutdelingen for 2009 (engelsk)
Australian kelpie

**Australian kelpie** (FCI #293) er en fårehund av collietype og kan hevdes å være en variant av kelpie, som også eksisterer i kraft av varianten working kelpie. I Norge kalles den også *australsk kelpie*. Rasen avles for både eksteriør- og bruksmessige formål, mens avles working kelpie til forskjell utelukkende avles for sine bruksmessige egenskaper som gjeterhund. Begge variantene er også kjent under navn som *australsk fårehund*, *Queensland blue heeler* og *Queensland heeler*. Australsk kelpie anerkjenes av FCI/NKK.

## Bakgrunn

Australsk kelpie ble utviklet som rase på siste halvdel av 1800-tallet. Hunderasen ble først presentert ved Melbourne Royal Show i 1908, i kraft av seks hanner og tre tisper. Rasestandarden ble adoptert av Australian National Kennel Council (ANKC) og aktivert fra 1. januar 1963. FCI aksepterte rasen i 1989, basert på ANKCs rasestandard.

Den første rasestandarden skal ha blitt utformet i 1902, da typen fortsatt utelukkende ble avlet for sine egenskaper som arbeidende gjeterhund. Det har lenge versert påstander om at kelpie er en krysning mellom lokale australske fårehunder og dingo, men det har moderne forskning med DNA utelukket. Riktignok har slike krysninger forekommet, men avkommet har uten unntak vært uegnet som gjeterhunder, fordi rovdyrinstinktet endres. Kelpie er derimot et produkt av importerte skotske gjeterhunder av collietype og middels størrelse, brune og sorte med lang eller semi-lang pels og stående ører med dropp på tuppene. Noen skal også ha vært korthårede og ha hatt stående ører uten dropp, men også disse var av collietype.

Rasen er navngitt etter hunder med dette personnavnet, som fantes i 1870-årene.

## Beskrivelse
Rasen har rektangulær kroppsform med godt hvelvede ribben og ei brystkasse som er mer dyp enn bred. Skulderhøyden på hannhunder er 46&ndash;51 centimeter, mens skulderhøyden på tisper er 43&ndash;48 centimeter. Pelsen er kort og har dobbelt hårlag. Dekkhårene ligger tett og består av rette, harde tilliggende hårstrå som er regnavvisende. Underpelsen har tett og kort underull. Fargene er svart, sort og tan, rød, rød og tan, fawn (gulbrun), sjokoladebrun og røykblå.

## Bruksegenskaper
Kelpie er en utpreget brukshund som trenger mye aktivitet for å trives godt. Rasen egner seg ypperlig som gjeterhund, både til sau og kveg. Som type er den oppmerksom, hurtig, lydhør og meget utholdende. Rasen har også svært gode forutsetninger for mange ulike grener innen hundesport, men den bør bare sekundært være familiehund. Dette er en hunderase som trenger mosjon og utfordringer. Den passer derfor best for bønder med behov for en god gjeterhund eller svært aktive friluftsmennesker som kan utfordre og gi den oppgaver.

## Referanser
Liste over fylkesordførere i Buskerud

**Liste over fylkesordførere i Buskerud** viser fylkesordførere fra 1976, som var første gang man hadde direkte valg til fylkestinget. Før valget i 1975 ble fylkestinget satt sammen av representanter valgt av kommunestyrene i fylket. Når Buskerud slo seg sammen med Østfold og Akershus til Viken ble den daværende fylkesordføreren til Buskerud, Roger Ryberg, fylkesordfører i det nye fylket til oppløsningen i 2024.

Mellom 2020 og 2023 ble den daværende fylkesordføreren i Buskerud, Roger Ryberg innvalgt som fylkesordfører i Viken. I 2023 ble Viken avviklet og hans etterfølger i både Viken og Buskerud ble Tore Opdal Hansen (H)

## Kilder
*Organisasjonskart for Buskerud fylkeskommune
Litteraturåret 1918

## Prisvinnere
*Otto Benzons Forfatterlegat tildeles Jóhann Sigurjónsson 
*Holger Drachmann-legatet tildeles Helge Rode og Johannes V. Jensen
*Pulitzerprisen for romanen tildeles Ernest Poole for *[[Hans familie]]*

## Hendelser
*Pulitzerprisen for romanen etableres

## Nye bøker

### Skjønnlitteratur
**De kloge jomfruer* av Sigrid Undset 
**En döds memoarer* av Hjalmar Bergman
**Gråns: en by som varit* av Ottilia Adelborg
**[[Juvikingar]]* av Olav Duun 
**[[Kilden (roman)| Kilden]]* av Gabriel Scott
*«Soldatens hjemkomst» (*The Return of the Soldier*) av Rebecca West
**[[Tarr]]* av Wyndham Lewis
**[[Åsa-Hanna]]* av Elin Wägner

### Sakprosa
**Den proletariske revolusjon og renegaten Kautsky* av Vladimir Lenin.
**[[Sproget i Fare]]* av Knut Hamsun
**[[Træningsboken]]*


## Fødsler

## Dødsfall

## Referanser


## Kilder
**1001 Bøker du bør lese før du dør* av Peter Boxall, oversatt av Kjell Olav Jensen, ISBN 978-82-458-0835-3

## Eksterne lenker
*
Veøy (selskap)

**Veøy** AS er et selskap som driver transport på vei, først og fremst av gods, men også av passasjerer med buss i både rutefart og chartrede turer.

Veøy har hovedbase på Åndalsnes og har avdelinger i ti byer i Sør-Norge.

Navnet stammer fra Åfarnes som ligger tre mil nord for Åndalsnes mot Molde, der hovedbasen lå tidligere i den tidligere kommunen Veøy. Veøy AS viderefører virksomheten til tidligere Veøy Billag. Selskapet ble i 2001 omorganisert. Det består av datterselskapet Veøy Buss AS som driver bussruter, og tre enheter for godstrafikk: Veøy Sør AS, Veøy Vest AS og Veøy Øst AS. I tillegg er det Veøy Holdning AS som er et eiendomsselskap.

Seinere er godstrafikken samlet i Veøy AS. Veøy Buss er fremdeles datterselskap har i 2016 vunnet anbud for busstrafikk i Rauma,Vestnes kommuner og deler av Molde. 

Høsten 2015 ble Veøy hovedaksjonær i Veøy Møre AS, og har en eierandel på 100 prosent i Gjendem Transport.
Dansk litteraturs kanon

**Dansk litteraturs kanon** er tittelen på en rapport, som ble offentliggjort ved en pressemeddelelse den 23. september 2004. Rapporten var utarbeidet av et utvalg, som var nedsatt av daværende undervisningsminister Ulla Tørnæs, og som besto av:

* Jørn Lund (formann), dir., Det Danske Sprog- og Litteraturselskab
* Johannes Riis, dir., Gyldendal
* Lene Møller, seminarielektor, Frederiksberg Seminarium
* Jens Raahauge, formann for Dansklærerforeningen, folkeskolen
* Joakim Garff, lektor, Søren Kierkegaard Forskningscenteret
* Kirsten Skov, lektor, Tørring Amtsgymnasium
* Dorte Heurlin, lektor, Voksenuddannelsescenter Frederiksberg
* Morten Hesseldahl, dir., Bonnier Forlagene
* Bodil Fogh, adjunkt, Hillerød Handelsskole
* Marianne Zibrandtsen, rektor, Aurehøj Amtsgymnasium
* Thomas Bredsdorff, professor, Københavns Universitet
* Jens Smærup Sørensen, forfatter
* Klaus P. Mortensen, professor, Det Danske Sprog- og Litteraturselskab

Kanonutvalget avleverte sin rapport i full enighet. Den del av listen, man forventet å gjøre obligatorisk i både folkeskolen og gymnasiet, kalte man for den felles kanon.

Dessuten opprettet man veiledende lister til ekstra lesing i folkeskolen og gymnasiet. I rapporten har man optatt 15 forfattere på felleslisten (den obligatoriske «fælleskanon»), og henholdsvis 13 og 12 på de veiledende folkeskole- og gymnasielister.

## Den obligatoriske felleskanon
* Folkeviser
* Ludvig Holberg
* Adam Oehlenschläger
* N.F.S. Grundtvig
* St. St. Blicher
* H.C. Andersen
* Herman Bang
* Henrik Pontoppidan
* Johannes V. Jensen
* Martin Andersen Nexø
* Tom Kristensen
* Karen Blixen
* Martin A. Hansen
* Peter Seeberg
* Klaus Rifbjerg

## Den veiledende folkeskolekanon
* Danske folkeeventyr
* Johan Herman Wessel
* B.S. Ingemann
* Chr. Winther
* Jeppe Aakjær
* Thøger Larsen
* H.C. Branner
* Egon Mathiesen
* Halfdan Rasmussen
* Tove Ditlevsen
* Benny Andersen
* Cecil Bødker
* Ole Lund Kirkegaard
  
## Den veiledende gymnasiekanon
* Sagaer
* Thomas Kingo
* H.A. Brorson
* Johannes Ewald
* Emil Aarestrup
* Søren Kierkegaard
* Henrik Ibsen
* J.P. Jacobsen
* Sophus Claussen
* Hans Kirk
* Villy Sørensen
* Inger Christensen

## Eksterne lenker
* Undervisningsministeriet: ''Dansk litteraturs kanon'' – rapportens fulle ordlyd